Առանց տատանվելու Ռրզան իջեցրեց վերմակը մինչև Մարոյի պորտը, մինչդեռ նրա վրդովված մայրը գլուխն էր տմբտմբացնում։ Մարոն փորձում էր նայել բժշկի աչքերի մեջ, կարծելով, որ գեթ հայացքով կարող էր նրան հասկացնել, որ ինքը պատանդ էր այս տանը։ Երբ բժիշկը սկսեց շոշափել Մարոյի փորը, նրա դեմքը փոխվեց, և Մարոն հասկացավ, որ նա հայտնաբերել էր հղիությունը։ Անկասկած, նա գուշակել էր նաև, որ ինքը փորձել էր ազատվել երեխայից, քանի որ երբ նա գլուխը բարձրացրեց, նրա հայացքը, որը հանդիպեց Մարոյի հայացքին, դավադրական էր։